נירסבימאב

נירסבימאב (באנגלית: Nirsevimab, שם מסחרי: Beyfortus), היא נוגדן חד-שבטי רקומביננטי הומני בעל פעילות נגד Human respiratory syncytial virus.
הנוגדן מעכב איחוי (fusion inhibitor) של הווירוס, המכוון נגד חלבון F של הנגיף ותוכנן להיקשר לחלבון איחוי על פני השטח של וירוס ה-RSV.
תופעות הלוואי הנפוצות ביותר הן פריחה, חום (תסמין), ותגובות אלגיות במקום ההזרקה (כגון אדמומיות, נפיחות (רפואה) וכאב במקום בו ניתנה הזריקה).. התרופה פותחה על ידי אסטרהזניקה וסאנופי. נירסבימאב אושרה לשימוש רפואי באיחוד האירופי ובבריטניה בנובמבר 2022, בקנדה באפריל 2023, ובארצות הברית ביולי 2023. 

 שימושים רפואיים 
באיחוד האירופי, נירסבימאב מותווית למניעת דלקת בדרכי נשימה תחתונות הנגרמת על ידי RSV ביילודים, ובתינוקות במהלך עונת ה-RSV הראשונה שלהם.

בארצות הברית, נירסבימאב מותווית למניעת מחלת דרכי נשימה תחתונות הנגרמת על ידי RSV ביילודים ותינוקות שנולדו במהלך או נכנסים לעונת ה-RSV הראשונה שלהם, ובילדים עד גיל 24 חודשים שנותרו פגיעים למחלת RSV חמורה במהלך עונת ה-RSV השנייה שלהם. לחלופין, באוקטובר 2023 ה-CDC המליץ על חיסון אימהי במהלך ההיריון, אם כי מתן של שניהם לרוב אינו נדרש ברוב התינוקות.

 תופעות לוואי 
לא דווחו תגובות רגישות-יתר משמעותיות, ואירועים חריגים בדרגה 3 ומעלה דווחו רק ב-8% (77 מתוך 968 מקרים) מהמשתתפים בקבוצת הנירסבימאב לעומת 12.5% (12 מתוך 479) בקבוצת הפלצבו בניסוי הקליני NCT02878330.

 פרמקולוגיה 
 מנגנון פעולה 
נירסבימאב נקשרת לקונפורמציית הקדם-איחוי (prefusion) של חלבון האיחוי F (RSV fusion protein F) של נגיף ה-RSV, כלומר היא נקשרת לאתר שבו הווירוס היה נצמד לתא; ובכך מנטרלת אותו ביעילות.
יש לה אזור Fc שעבר מודיפיקציה, המאריך את זמן מחצית החיים של הנוגדן כדי שיחזיק מעמד לאורך כל עונת ה-RSV.

 היסטוריה 
חוות הדעת של מנהל התרופות האירופי התבססה על נתונים משני ניסויים קליניים אקראיים, כפולי-סמיות ומבוקרי-פלצבו, שבדקו את היעילות והבטיחות של נירסבימאב בפגים (לידה מוקדמת) בריאים ובתינוקות שנולדו במועד, הנכנסים לעונת ה-RSV הראשונה שלהם. המחקרים הראו שנירסבימאב מונעת זיהום בדרכי נשימה תחתונות הנגרם על ידי RSV והדורש טיפול רפואי (כגון ברונכיוליטיס ודלקת ריאות) בתינוקות שנולדו במועד ובפגים במהלך עונת ה-RSV הראשונה שלהם.

בטיחות הנירסבימאב הוערכה גם בניסוי שלב II/III, אקראי, כפול-סמיות ורב-מרכזי בתינוקות שנולדו חמישה שבועות או יותר לפני המועד (פחות מ-35 שבועות היריון) בסיכון גבוה למחלת RSV חמורה, ובתינוקות עם מחלת ריאות כרונית של פגים (כלומר בעיות נשימה ארוכות טווח בפגים) או מום לב מולד. תוצאות מחקר זה הראו שלנירסבימאב היה פרופיל בטיחות דומה בהשוואה לפליביזומאב (Palivizumab, סינאגיס).

מנהל המזון והתרופות האמריקאי העריך את הבטיחות והיעילות של נירסבימאב בהתבסס על שלושה ניסויים, שניים מהם אקראיים, כפולי-סמיות, מבוקרי-פלצבו ורב-מרכזיים (ניסויים 03, 04 ו-05). המדד העיקרי ליעילות היה ההיארעות של זיהום בדרכי נשימה תחתונות על ידי RSV הדורש טיפול רפואי (MA RSV LRTI), אשר הוערך במהלך 150 הימים לאחר מתן נירסבימאב. ה-MA RSV LRTI כלל את כל הביקורים אצל ספקי שירותי בריאות (מרפאת רופא, מוקד חירום, מיון ואשפוז) עבור מחלת דרכי נשימה תחתונות עם החמרה קלינית ובדיקת RSV חיובית.

ניסוי 03 כלל 1,453 פגים (שנולדו בשבוע היריון 29 ומעלה ועד פחות מ-35 שבועות) שנולדו במהלך או נכנסו לעונת ה-RSV הראשונה שלהם. מתוך 1,453 הפגים בניסוי, 969 קיבלו מנה יחידה של נירסבימאב ו-484 קיבלו פלצבו. בקרב תינוקות שטופלו בנירסבימאב, 25 (2.6%) חוו MA RSV LRTI בהשוואה ל-46 (9.5%) תינוקות שקיבלו פלצבו. נירסבימאב הפחיתה את הסיכון ל-MA RSV LRTI בכ-70% ביחס לפלצבו.

עבור ניסוי 04, קבוצת הניתוח העיקרית בתוך הניסוי כללה 1,490 תינוקות שנולדו במועד ופגים מאוחרים (שנולדו בשבוע 35 ומעלה), מתוכם 994 קיבלו מנה יחידה של נירסבימאב ו-496 קיבלו פלצבו. בקרב תינוקות שטופלו בנירסבימאב, 12 (1.2%) חוו MA RSV LRTI בהשוואה ל-25 (5.0%) תינוקות שקיבלו פלצבו. נירסבימאב הפחיתה את הסיכון ל-MA RSV LRTI בכ-75% ביחס לפלצבו.

ניסוי 05, ניסוי אקראי, כפול-סמיות, מבוקר-פעיל (פליביזומאב, Palivizumab) ורב-מרכזי, תמך בשימוש בנירסבימאב בילדים עד גיל 24 חודשים שנותרו פגיעים למחלת RSV חמורה במהלך עונת ה-RSV השנייה שלהם. הניסוי גייס 925 פגים ותינוקות עם מחלת ריאות כרונית של פגים או מום לב מולד. נתוני הבטיחות והפרמקוקינטיקה מניסוי 05 סיפקו ראיות לשימוש בנירסבימאב למניעת MA RSV LRTI באוכלוסייה זו.

ה-FDA העניק לבקשה עבור נירסבימאב מעמד של מסלול מהיר (Fast track designation), ואישר את בייפורטוס לחברת אסטרהזניקה.

 חברה ותרבות 
 מעמד חוקי 
בספטמבר 2022, הוועדה למוצרים רפואיים לשימוש בבני אדם (CHMP) של סוכנות התרופות האירופית המליצה להעניק אישור שיווק לבייפורטוס למניעת מחלת דרכי נשימה תחתונות כתוצאה מ-RSV ביילודים ותינוקות. Text was copied from this source which is copyright European Medicines Agency. Reproduction is authorized provided the source is acknowledged. בייפורטוס נבחנה תחת תוכנית ההערכה המואצת של ה-EMA. המגישה עבור מוצר רפואי זה היא AstraZeneca AB. Text was copied from this source which is copyright European Medicines Agency. Reproduction is authorized provided the source is acknowledged. בנובמבר 2022, נירסבימאב אושרה לשימוש רפואי באיחוד האירופי, ובבריטניה.
היא אושרה בקנדה באפריל 2023, ובארצות הברית ביולי 2023.

 מחקר 
נכון לשנת 2022, נירסבימאב נחקרה כגורם חיסון סביל ניסיוני (בשונה מגורמי חיסון פעיל, כגון חיסונים רגילים) נגד RSV באוכלוסיית התינוקות הכללית. מחקר MELODY הוא ניסוי אקראי, כפול-סמיות ומבוקר-פלצבו מתמשך להערכת הבטיחות והיעילות של נירסבימאב בפגים מאוחרים ובתינוקות שנולדו במועד. תוצאות ראשוניות היו מבטיחות, כאשר נירסבימאב הפחיתה זיהומים בדרכי נשימה תחתונות (LRTI) ב-74.5% בהשוואה לפלצבו בתינוקות שנולדו במועד או פגים מאוחרים.

נכון לאפריל 2023, הניסויים המתמשכים עבור נירסבימאב היו:
 ניסוי בפרובינציית קוויבק שבקנדה




 הערות שוליים 

קטגוריה:תרופות